ครม.ศก.ไฟเขียวแผนยุทธศาสตร์ปรับโครงสร้างเกษตรกร 5 ปีงบ 3.5 หมื่นลบ.
ที่ประชุมคณะรัฐมนตรีฝ่ายเศรษฐกิจวันนี้มีมติเห็นชอบแผนยุทธศาสตร์ปรับโครงสร้างเกษตรกร ระยะเวลา 5 ปี(ปี 58-62)งบประมาณ 35,000 ล้านบาท ในส่วนนี้เป็นเงินกู้จากธนาคารเพื่อการเกษตรและสหกรณ์การเกษตร(ธ.ก.ส.) จำนวน 20,000 ล้านบาท
30 มี.ค. 2558

นายปีติพงศ์ พึ่งบุญ ณ อยุธยา รมว.เกษตรและสหกรณ์ เปิดเผยว่า ที่ประชุมคณะรัฐมนตรีฝ่ายเศรษฐกิจวันนี้มีมติเห็นชอบแผนยุทธศาสตร์ปรับโครงสร้างเกษตรกร ระยะเวลา 5 ปี(ปี 58-62)งบประมาณ 35,000 ล้านบาท ในส่วนนี้เป็นเงินกู้จากธนาคารเพื่อการเกษตรและสหกรณ์การเกษตร(ธ.ก.ส.) จำนวน 20,000 ล้านบาท
โดยในปี 58 คาดว่าต้องใช้งบกลาง 1,800 ล้านบาท เนื่องจากโครงการส่วนใหญ่จะเริ่มตั้งแต่กลางปีนี้เป็นต้นไป ซึ่งยุทธศาสตร์ใหม่นี้จะเน้นเรื่องการเพิ่มประสิทธิภาพการผลิตเป็นสำคัญ
พร้อมกันนี้ กระทรวงเกษตรและสหกรณ์เตรียมจะออกนโยบายใหม่เกี่ยวกับยางพาราในช่วงกลางเดือน เม.ย.นี้ เน้นการลดปริมาณซัพพลาย โดยตั้งเป้าลดพื้นที่การเพาะปลูกยางพารา 1-2 ล้านไร่/ต่อปี โดยเฉพาะในพื้นที่ป่า
รวมทั้งจะส่งเสริมให้ชาวสวนยางพาราปลูกพืชเศรษฐกิจชนิดอื่นให้มากขึ้น เช่น ปาล์มน้ำมัน รวมทั้งเน้นการส่งเสริมการใช้ยางพาราในภาคอุตสาหกรรมของไทยให้มากขึ้นด้วย